คําสั่งกรมบังคับคดีที่ 504 /2560เรื่อง การปฏิบัติงานเกี่ยวกับการจัดทําบัญชีรับ-จ่ายในคดีแพ่ง---------------------------------- ตามที่ได้มีการประกาศใช้พระราชบัญญัติแก้ไขเพิ่มเติมประมวลกฎหมายวิธีพิจารณาความแพ่ง (ฉบับที่ 30) พ.ศ. 2560 นั้น เพื่อให้การปฏิบัติหน้าที่ของเจ้าพนักงานบังคับคดีเกี่ยวกับการจัดทําบัญชี รับ-จ่ายในคดีแพ่งเป็นไปด้วยความเรียบร้อย เหมาะสม มีประสิทธิภาพ และเป็นไปในแนวทางเดียวกัน อาศัย อํานาจตามความในมาตรา 32 แห่งพระราชบัญญัติระเบียบบริหารราชการแผ่นดิน พ.ศ. 2534 แก้ไขเพิ่มเติม โดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 จึงมีคําสั่งดังต่อไปนี้ ข้อ ๑ ให้ยกเลิกคําสั่งกรมบังคับคดี ที่ 386/2549 ลงวันที่ 26 กันยายน 2549 เรื่อง การคํานวณ และแสดงบัญชีรับ-จ่ายในคดีแพ่งข้อ ๒ เมื่อมีการรับเงินที่จะต้องจัดทําบัญชี และไม่มีเหตุขัดข้องในการทําบัญชีให้เจ้าพนักงาน บังคับคดีส่งสํานวนให้นักบัญชีดําเนินการในทันที ทั้งนี้ กําหนดระยะเวลาในการทําบัญชีตั้งแต่วันรับเงินถึง วันที่ออกหนังสือแจ้งให้มาตรวจรับรองบัญชีในกรณียึดและขายทอดตลาดทรัพย์ไม่เกิน 45 วัน กรณีอายัด ทรัพย์ไม่เกิน 30 วัน กรณีมีเหตุขัดข้องในการทําบัญชีให้กําหนดเวลาดังกล่าวเริ่มจากวันที่เหตุขัดข้องหมดไป กรณีหากมีข้อยุ่งยากไม่อาจดําเนินการให้แล้วเสร็จตามวรรคหนึ่งได้ให้รายงานเหตุผลและ ความจําเป็นเสนอผู้บังคับบัญชาเพื่อพิจารณาและให้กําหนดวันแล้วเสร็จ กรณีเงินที่ได้จากขายทรัพย์ที่เป็นของสดของเสียได้ หรือถ้าหน่วงข้าไว้จะเป็นการเสี่ยงความ เสียหาย หรือค่าใช้จ่ายจะเป็นส่วนแห่งค่าของทรัพย์สิน ให้ส่งทําบัญชีเพื่อจัดสรรหรือแบ่งเฉลี่ยเงินที่ได้ เมื่อพ้นกําหนดระยะเวลา 60 วันนับแต่วันยึดทรัพย์สินไปแล้ว การบังคับคดีในกรณีลูกหนี้ตามคําพิพากษาขาดนัด เงินที่ได้จากการบังคับคดีห้ามมิให้ส่งทํา บัญชีเพื่อจัดสรรหรือแบ่งเฉลี่ยเงินที่ได้มาจนกว่าระยะเวลา 6 เดือน นับแต่วันยึดทรัพย์สินจะได้ล่วงพ้นไปแล้ว เว้นแต่ศาลจะมีคําสั่งตามมาตรา 338 แห่งประมวลกฎหมายวิธีพิจารณาความแพ่งข้อ ๓ กรณีลูกหนี้หรือบุคคลภายนอกวางเงินชําระหนี้ ให้นําเงินดังกล่าวมาทําบัญชีแสดงรายการ รับ-จ่ายเงินให้แก่เจ้าหนี้ตามคําพิพากษาผู้ขอบังคับคดีและเจ้าหนี้ผู้ขอเฉลี่ยซึ่งศาลมีคําสั่งอนุญาตแล้วตาม มาตรา 326 แห่งประมวลกฎหมายวิธีพิจารณาความแพ่ง ขณะที่มีการวางเงินนั้น กรณีที่ลูกหนี้ประสงค์จะให้ถอนการบังคับคดีจะต้องวางเงินเพียงพอชําระหนี้เจ้าหนี้ตาม คําพิพากษาผู้ขอบังคับคดีและเจ้าหนี้ผู้ขอเฉลี่ยซึ่งศาลมีคําสั่งอนุญาตแล้วตามมาตรา 326 แห่งประมวล กฎหมายวิธีพิจารณาความแพ่ง ขณะที่มีการวางเงินนั้น รวมทั้งค่าฤชาธรรมเนียมและค่าฤชาธรรมเนียมในการ บังคับคดีให้ครบถ้วนข้อ ๔ เมื่อมีเงินที่ได้จากการบังคับคดีเข้ามาในคดีเรียบร้อยแล้ว (มีการออกใบเสร็จรับเงินหรือ เช็คเรียกเก็บได้) ให้นักบัญชีและเจ้าพนักงานบังคับคดีดําเนินการ ดังนี้ 4.1 กรณีสํานวนยึดทรัพย์สินที่มีทุนทรัพย์ตามหมายบังคับคดีไม่เกิน 400,000 บาท และมีเจ้าหนี้ตามคําพิพากษาเพียงคนเดียวที่ไม่มีเหตุขัดข้องในการทําบัญชี ให้จัดทําบัญชีแสดงรายการ รับ-จ่ายเงินให้แล้วเสร็จภายในวันที่รับเงินหรืออย่างช้าภายในวันทําการถัดไปเมื่อพ้นกําหนดร้องเฉลี่ยหรือ นับแต่วันรับเงินหรือครบกําหนดร้องเฉลี่ยโดยแจ้งให้มาตรวจรับรองบัญชีและให้จ่ายเงินให้ผู้มีส่วนได้ภายใน 7 วัน เว้นแต่คดีมีเงินเหลือคนจําเลย 4.2 กรณีคดีศาลเยาวชนและครอบครัว ให้จัดทําบัญชีแสดงรายการรับ-จ่ายเงินให้แล้ว เสร็จภายในวันที่รับเงินหรืออย่างช้าภายในวันรุ่งขึ้นของวันทําการถัดไป และจ่ายเงินให้เจ้าหนี้ตามคําพิพากษา ทันทีที่มาขอรับเงิน และทําบัญชีแสดงรายการรับ-จ่ายเงินสรุปรายปีเพื่อรายงานศาลต่อไปข้อ ๕ ในการทําบัญชีแสดงรายการรับ-จ่ายเงินให้นักบัญชีลงชื่อในฐานะผู้คิดเสนอผู้บังคับบัญชา ของตนเพื่อตรวจสอบและให้ผู้บังคับบัญชาหรือผู้ที่ได้รับมอบหมายลงชื่อในฐานะผู้ตรวจสอบแล้วให้ เจ้าพนักงานบังคับคดีหรือผู้อํานวยการสํานักงานบังคับคดีลงชื่อในฐานะเจ้าพนักงานบังคับคดี รวมทั้งแจ้งให้ ผู้เกี่ยวข้องมาตรวจสอบรับรองบัญชีตามกฎหมายด้วยข้อ ๖ กรณีที่มีเจ้าหนี้ตามคําพิพากษาหลายคนร้องขอให้บังคับคดี หรือบุคคลใช้สิทธิที่จะได้รับ ชําระหนี้ตามมาตรา 324 แห่งประมวลกฎหมายวิธีพิจารณาความแพ่งให้ส่งคําบอกกล่าวไปยังลูกหนี้ ตามคําพิพากษา เจ้าหนี้ตามคําพิพากษา เจ้าของรวม ผู้ทรงสิทธิเหนือทรัพย์สิน โดยแจ้งให้ตรวจสอบบัญชี ส่วนเฉลี่ยนั้น และให้ยื่นคําแถลงคัดค้านได้ภายในสิบห้าวันนับแต่วันส่งคําบอกกล่าวตามมาตรา 340 แห่ง ประมวลกฎหมายวิธีพิจารณาความแพ่ง ถ้าไม่มีคําแถลงคัดค้านภายในกําหนดเวลาให้ถือว่าบัญชีส่วนเฉลี่ย ดังกล่าวเป็นที่สุด และให้เจ้าพนักงานบังคับคดีจ่ายเงินให้แก่บุคคลตามบัญชีส่วนเฉลี่ยนั้น หากมีการคัดค้าน บัญชีส่วนเฉลี่ยให้เจ้าพนักงานบังคับคดีพิจารณาและมีคําสั่งต่อไปข้อ ๗ เมื่อได้จัดทําบัญชีเสร็จแล้วและไม่มีผู้คัดค้าน ให้เจ้าพนักงานบังคับคดีหรือผู้ได้รับมอบหมาย รายงานบัญชีแสดงรายการรับ-จ่ายเงินให้ศาลทราบข้อ ๘ เมื่อนักบัญชีได้รับสํานวนให้ทําการคํานวณหรือทําบัญชีแสดงรายการจ่ายให้ดําเนินการให้แล้ว เสร็จภายในกําหนดเวลา ดังต่อไปนี้ 8.1 การคํานวณจํานวนหนี้และค่าฤชาธรรมเนียมที่ลูกหนี้ตามคําพิพากษาต้องชําระให้แก่เจ้าหนี้ตามคําพิพากษาให้แล้วเสร็จภายในวันที่ได้รับสํานวนหรืออย่างช้าในวันทําการถัดไป 8.2 การแสดงบัญชีรับ-จ่ายคดีอายัด ในกรณีไม่มีเจ้าหนี้อื่นขอเฉลี่ยให้แล้วเสร็จภายใน 1 วันทําการ กรณีมีเจ้าหนี้อื่นขอเฉลี่ยให้แล้วเสร็จภายใน 5 วันทําการ นับแต่วันที่ได้รับสํานวน - วันทําการ 8.3 การทําบัญชีแสดงรายการรับ-จ่ายเงินได้จากการขายทอดตลาดให้แล้วเสร็จภายใน 3 วันทําการ กรณีมีเจ้าหนี้อื่นขอเฉลี่ยให้แล้วเสร็จภายใน 10 วันทําการ นับแต่วันที่ได้รับสํานวน ให้ผู้อํานวยการสํานักงานหรือผู้ที่ได้รับมอบหมายตรวจสอบการคํานวณหรือการทําบัญชีตามข้อ 8.2 และ 8.3 ให้แล้วเสร็จภายใน 3 วันทําการ ในกรณีที่มีความจําเป็นไม่อาจปฏิบัติตามวรรคหนึ่งและวรรคสองได้ให้รายงานเหตุผลและ ความจําเป็นตามลําดับชั้น ไปยังอธิบดีหรือผู้ที่ได้รับมอบหมายใน 3 วัน นับจากวันที่มีความจําเป็นดังกล่าว ข้อ ๙ ให้ผู้บังคับบัญชาตามลําดับชั้นจนถึงผู้อํานวยการสํานักงานบังคับคดีรับผิดชอบในการ ควบคุมดูแลให้นักบัญชีปฏิบัติตามคําสั่งนี้โดยเคร่งครัด คําสั่งกรมบังคับคดี หรือบันทึกข้อความใดที่ขัดหรือแย้งกับคําสั่งนี้ ให้ถือปฏิบัติตามคําสั่งนี้ ทั้งนี้ ให้ถือปฏิบัติตั้งแต่วันที่พระราชบัญญัติแก้ไขเพิ่มเติมประมวลกฎหมายวิธีพิจารณาความแพ่ง (ฉบับที่ 30)พ.ศ. 2560 มีผลใช้บังคับ เป็นต้นไปผู้มีอํานาจลงนาม - สั่ง ณ วันที่ 1 กันยายน พ.ศ. 2560 (ลงชื่อ) รื่นวดี สุวรรณมงคล (นางสาวรื่นวดี สุวรรณมงคล) อธิบดีกรมบังคับคดี